2001R2318 — SL — 21.10.2004 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B UREDBA KOMISIJE (ES) št. 2318/2001 z dne 29. novembra 2001 ►M1 o določitvi podrobnih pravil za uporabo Uredbe Sveta (ES) št. 104/2000 v zvezi s priznanjem organizacij proizvajalcev in združenj organizacij proizvajalcev v sektorju ribištva in ribogojstva ◄ (UL L 313, 30.11.2001, p.9)

spremenjena z:









▼B

UREDBA KOMISIJE (ES) št. 2318/2001

z dne 29. novembra 2001

►M1 o določitvi podrobnih pravil za uporabo Uredbe Sveta (ES) št. 104/2000 v zvezi s priznanjem organizacij proizvajalcev in združenj organizacij proizvajalcev v sektorju ribištva in ribogojstva ◄







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Uredbe Sveta (ES) št. 104/2000 z dne 17. decembra 1999 o skupni ureditvi trga za ribiške proizvode in proizvode iz ribogojstva ( 1 ), kakor je bila spremenjena z Uredbo Sveta (ES) št. 939/2001 ( 2 ), zlasti njenih členov 5(4) in 6(7), ob upoštevanju naslednjega: (1) Potrebne so znatne spremembe Uredbe Komisije (ES) št. 2939/94 z dne 2. decembra 1994 o določitvi podrobnih pravil za uporabo Uredbe Sveta (EGS) št. 105/76 o priznanju organizacij proizvajalcev v ribiški industriji ( 3 ), kakor je bila spremenjena z Uredbo (ES) št. 1762/96 ( 4 ). Zato naj se razveljavi in nadomesti. (2) Treba je določiti pogoje in postopek, po katerem države članice dodelijo in prekličejo priznanje organizacijam proizvajalcev, in sicer tako, da se zagotavlja dosledna uporaba pravil, ki urejajo skupne ureditve trgov za ribiške proizvode in proizvode iz ribogojstva. (3) Organizacija proizvajalcev je dolžna, v skladu s členom 5(2) Uredbe (ES) št. 104/2000, predložiti dokaze, da je gospodarsko dovolj dejavna, da je upravičena do priznanja. Zato je treba opredeliti merila zato, kdaj se pogoji štejejo za izpolnjene. (4) Treba je tudi opredeliti pogoje za priznanje združenja organizacij proizvajalcev. (5) Treba je predvideti določitev skupnih pravil, ki naj bi jih bili člani organizacij proizvajalcev dolžni spoštovati. (6) Priporočljivo bi bilo opredeliti, katere informacije mora prosilec predložiti za priznanje. Določijo naj se roki za odobritev in zavrnitev priznanja ter nekatera pravila o preklicu priznanja. (7) Zagotovijo naj se ukrepi za preverjanje skladnosti s pogoji, ki se nanašajo na priznanje, ter za določanje posledic kakršnih koli goljufivih vlog za tako priznanje ali njegovo goljufivo uporabo. (8) Ukrepi, predvideni s to uredbo, so v skladu z mnenjem Upravljalnega odbora za ribiške proizvode – ob upoštevanju naslednjega: SPREJELA NASLEDNJO UREDBO:







Člen 1

1. Šteje se, da je organizacija proizvajalcev, kakor je opredeljena v členu 5(1) Uredbe (ES) št. 104/2000, gospodarsko dovolj dejavna za namene njenega člena 5(2), če:

(a) država članica na podlagi velikosti območja, skupne zmogljivosti ribiških plovil, ki na njem delujejo, ter rednosti in obsega iztovarjanja, šteje območje, ki ga vključuje vloga za priznanje, za dovolj pomembno; in

(b) je izpolnjen katerikoli izmed naslednjih pogojev: (i) število plovil, s katerimi upravljajo člani organizacije proizvajalcev, znaša najmanj 20 % skupnega števila plovil, ki so navadno prisotna na tistem območju; ali (ii) v primeru vrst ali skupin vrst, za katere se zaprosi za priznanje, organizacija proizvajalcev proda bodisi — vsaj 15 % po teži skupne proizvodnje na svojem območju, ali — vsaj 30 % po teži skupne proizvodnje v večjem pristanišču ali na trgu na svojem območju, pri čemer zadevna država članica opredeli, kaj v ta namen pomeni „večji“.

2. Države članice odločijo, kateri od pogojev, določenih v odstavku 1(b), se uporablja na njihovem ozemlju.

O svoji odločitvi obvestijo Komisijo in zainteresirane stranke v dveh mesecih po objavi te uredbe.

Če se struktura trga spremeni, se države članice lahko odločijo za spremembo pogoja. O tem nemudoma obvestijo Komisijo in zainteresirane stranke.

3. Kadar organizacijo proizvajalcev sestavljajo proizvajalci, od katerih jih najmanj 30 % običajno deluje na enem ali več območjih, kjer plovila, s katerimi upravljajo člani, nimajo svojega matičnega pristanišča, se ta organizacija šteje za gospodarsko dovolj dejavno za namene člena 5(2) Uredbe (ES) št. 104/2000, če v primeru vrst ali skupin vrst, za katere zaprosi za priznanje, proda vsaj 4 % po teži nacionalne proizvodnje.

4. Za bolj učinkovito poslovanje sme država članica odstotek iz prve alinee odstavka 1(b)(ii) določiti med 15 % in 30 %, odstotek iz druge alinee odstavka 1(b)(ii) med 30 % in 50 % ter odstotek v zvezi s proizvajalci iz odstavka 3 med 30 % in 50 %.

5. Kadar se priznanje zaprosi za proizvode iz ribogojstva, gospodarska dejavnost velja za zadostno za namene člena 5(2) Uredbe (ES) št. 104/2000, če organizacija proizvajalcev proda vsaj 25 % celotne proizvodnje obravnavane vrste ali skupine vrst na območju proizvodnje, ki ga zadevna država članica na podlagi meril, ki jih sama določi, šteje za dovolj veliko.

Zaradi upoštevanja posebnih značilnosti regionalne proizvodnje lahko država članica določi odstotek iz prvega pododstavka v razponu med 25 % in 50 %.

Države članice v dveh mesecih po objavi te uredbe obvestijo Komisijo o odstotkih, za katere so se odločile, da jih bodo uporabljale.

▼M1

Člen 2

1. Država članica lahko priznanje združenju organizacij proizvajalcev, priznanih v tej državi članici, dodeli samo pod pogojem, da:

(a) ga sestavlja najmanjši delež skupnega števila organizacij proizvajalcev, priznanih v zadevni državi članici v določeni panogi; in

(b) vrednost proizvodnje, ki jo združenje trži, pomeni vsaj 20 % vrednosti domače proizvodnje v tej panogi.

2. Država članica lahko priznanje združenju organizacij proizvajalcev, priznanih v različnih državah članicah, dodeli samo pod pogojem, da:

(a) ima združenje svoj uradni sedež na ozemlju te države članice;

(b) vrednost proizvodnje, ki jo združenje trži, pomeni najmanjši delež proizvodnje določenega ribiškega proizvoda na določenem območju;

(c) se organizacije proizvajalcev, ki sestavljajo združenje, ukvarjajo z ribolovom, proizvodnjo in trženjem skupaj izkoriščenih ribolovnih virov; in

(d) združenje opravlja svoje naloge brez vpliva na določbe, ki urejajo razdelitev ribolovnih možnosti državam članicam v skladu s členom 20 Uredbe Sveta (ES) št. 2371/2002 z dne 20. decembra 2002 o ohranjanju in trajnostnem izkoriščanju ribolovnih virov v okviru skupne ribiške politike ( 5 ).

3. Država članica, v kateri je uradni sedež združenja, v sodelovanju z drugimi zadevnimi državami članicami vzpostavi upravno sodelovanje, potrebno za zagotovitev izpolnjevanja pogojev za priznanje in za izvajanje nadzora nad dejavnostmi združenja. Tako upravno sodelovanje zajema tudi odvzem priznanja.

4. Združenje organizacij proizvajalcev ne sme imeti prevladujočega položaja na določenem trgu, razen če to ni potrebno v skladu s cilji iz člena 33 Pogodbe.

5. Členi 3, 4, 5, 6 in 7 Uredbe (ES) št. 2318/2001 se smiselno uporabljajo za združenja organizacij proizvajalcev, priznanih v eni in v več kot eni državi članici.

6. Člen 2(2) Uredbe Komisije (ES) št. 908/2000 se ne uporablja za združenja organizacij proizvajalcev, priznanih v različnih državah članicah.

▼B

Člen 3

1. Brez vpliva na Uredbo Komisije (ES) št. 2508/2000 ( 6 ) se pravila o ribolovu, proizvodnji in prometu iz člena 5(1)(c)(1) Uredbe (ES) št. 104/2000, sestavijo pisno.

2. V skladu s členom 5(1)(c)(4) Uredbe (ES) št. 104/2000 se lahko opusti zahteva, da so člani dolžni prodati svojo celotno proizvodnjo preko svoje organizacije proizvajalcev, če se proizvodi prodajo v skladu s skupnimi pravili, določenimi vnaprej. V takšnih primerih morajo ta skupna pravila zahtevati vsaj skladnost s cenami organizacije za umik s trga.

3. Z odstopanjem od člena 5(1)(c)(4) Uredbe (ES) št. 104/2000 tistih količin proizvodov, za katere so člani organizacije proizvajalcev sklenili pogodbe preden so postali člani, ni treba prodati preko organizacije proizvajalcev, pod pogojem, da so člani obvestili organizacijo o obsegu in trajanju pogodb pred pridružitvijo, ter pod pogojem, da se je organizacija strinjala z opustitvijo zahteve.

Člen 4

Ko prosilec zaprosi za priznanje, predloži naslednje:

(a) statut organizacije proizvajalcev;

(b) pravila in predpise organizacije proizvajalcev;

(c) imena oseb s pooblastilom, da lahko delujejo za organizacijo proizvajalcev in v njenem imenu;

(d) podrobnosti o tistih njenih dejavnostih, na katerih temelji vloga za priznanje;

(e) dokazila o skladnosti s členom 1 ali členom 2.

Člen 5

V treh mesecih po prejemu vloge za priznanje država članica pisno obvesti organizacijo proizvajalcev o svoji odločitvi. Če se priznanje zavrne, država članica navede razloge za zavrnitev.

Člen 6

Kadar se priznanje namerava preklicati, država članica obvesti organizacijo proizvajalcev o svojem namenu, skupaj z razlogi za preklic. Država članica dovoli organizaciji proizvajalcev, da v določenem roku predloži svoje pripombe.

Člen 7

1. V skladu s členom 6(1)(b) Uredbe (ES) št. 104/2000 države članice opravljajo kontrolo vsaj enkrat na leto, da preverijo, ali organizacije proizvajalcev izpolnjujejo pogoje za priznanje.

2. Kadar se priznanje prekliče, ker je zadevna organizacija proizvajalcev zanj zaprosila ali ga uporabila na podlagi goljufije, država članica povrne kakršno koli pomoč, dodeljeno skladno s členom 15(1) Uredbe Sveta (ES) št. 2792/1999 ( 7 ).

Člen 8

Razveljavi se Uredba (ES) št. 2939/94.

Člen 9

Ta uredba začne veljati sedmi dan po objavi v Uradnem listu Evropskih skupnosti.

Uporablja se od 1. januarja 2002.

Ta uredba je v celoti zavezujoča in se neposredno uporablja v vseh državah članicah.